Source: http://docplayer.fi/4043495-Keski-suomen-alueellinen-suunnitelma-kehitysvammaisten-asumisen-ja-siihen-liittyvien-palvelujen-jarjestamiseksi-2010-2015.html
Timestamp: 2018-02-24 02:29:48+00:00
Document Index: 26310429

Matched Legal Cases: ['kko ', 'kko ', 'kko ', 'kko ', 'kko ', 'kko ']

Keski-Suomen alueellinen suunnitelma kehitysvammaisten asumisen ja siihen liittyvien palvelujen järjestämiseksi - PDF
Keski-Suomen alueellinen suunnitelma kehitysvammaisten asumisen ja siihen liittyvien palvelujen järjestämiseksi
Download "Keski-Suomen alueellinen suunnitelma kehitysvammaisten asumisen ja siihen liittyvien palvelujen järjestämiseksi 2010 2015"
1 Keski-Suomen alueellinen suunnitelma kehitysvammaisten asumisen ja siihen liittyvien palvelujen järjestämiseksi LEENA MATIKKA
2 SISÄLLYS 1 SUUNNITELMA YKSILÖLLISEMPIIN ASUMISRATKAISUIHIN SIIRTYMISESTÄ Pohjana kuntien vastaukset 2 2 LAITOSPAIKKOJEN NYKYTILANNE JA TULEVAISUUS 2 3 ASUNTOHANKKEET Suunnitellut uudistuotantokohteet Olemassa olevien asuntojen (asumispalveluyksiköt ja erilliset asunnot) peruskorjaustarpeet sekä mahdollinen lisärakentaminen Rakennusten käyttötarkoituksen muutokset ml. siihen liittyvät peruskorjaustarpeet (muussa kuin kehitysvammaisten asuntokohteena olevan rakennuksen muuttaminen ja korjaaminen kehitysvammaisten asumiseen) 8 4 ASUMISEEN LIITTYVÄ HENKILÖSTÖ 10 5 ARVIO (ESIM. PROSENTUAALINEN OSUUS) ERI PALVELUJEN PIIRISSÄ OLEVIEN KEHITYSVAMMAISTEN HENKILÖIDEN MÄÄRÄSTÄ VUONNA KEHITTÄMISTYÖ Millaisia ja kenelle tarkoitettuja asumisratkaisuja alueellamme tarvitaan ottaen huomioon esimerkiksi vaikea- ja monivammaiset, autismin kirjo, haastavasti käyttäytyvät ja muut erityistarpeet? Millaista asumiseen liittyvien yksilöllisten palvelujen kehittämistä ja arviointia alueellanne on erityisesti monivammaisten, paljon tukea tarvitsevien sekä haastavasti käyttäytyvien kehitysvammaisten henkilöiden tarpeisiin ohjelmakaudella ? Onko alueellanne sellaista vammaisille ja heidän omaisilleen suunnattujen palvelujen kehittämistoimintaa, jolla arvionne mukaan olisi valtakunnallista merkitystä? Mitä muita kehittämisalueita pidätte tärkeinä asumisohjelman toimeenpanossa? 14
3 6.5 Miten kehittäisitte vammaishuollon palvelurakennetta lähi- / seudullisissa palveluissa? Miten kehittäisitte vammaishuollon palvelurakennetta maakunnallisesti? Vammaishuoltoon liittyvän tietoteknologian kehittäminen Kuinka vammaisalan kehittämistoiminta tulisi mielestänne Keski-Suomessa organisoida? 18 7 ALUEEN NÄKÖKOHDAT VALTAKUNNALLISEEN SUUNNITTELUUN Miten kehittäisitte vammaishuollon palvelurakennetta valtakunnallisesti? Kuka olisi mielestänne sopiva valtakunnallinen hoidon järjestäjä? Mihin vaativa hoito tulisi valtakunnallisesti sijoittaa? 19 8 MUUTA HUOMIOONOTETTAVAA 20 9 KESKI-SUOMEN ALUEELLISEN SUUNNITELMAN VALMISTELUN JATKOTOIMENPITEET 20 LIITTEET 23 1
4 1 SUUNNITELMA YKSILÖLLISEMPIIN ASUMISRATKAISUIHIN SIIRTYMISESTÄ 1.1 Pohjana kuntien vastaukset Keski-Suomen sosiaalialan osaamiskeskus kartoitti kuntien ja muutamien muiden kehitysvammapalveluja järjestävien tahojen suunnitelmia ja nykytilannetta kehitysvammaisten asumispalvelujen järjestämisessä. Kysely toteutettiin kevään ja kesän 2010 aikana nettikyselynä ja tietoja täydennettiin tarvittaessa puhelimitse. Vastauksia kyselyyn saatiin yhteensä 28, joista osa oli täydennyksiä. Kuntien lisäksi kyselyyn vastasivat Keski-Suomen sairaanhoitopiiri, Keski- Suomen vammaispalvelusäätiö ja Perusturvaliikelaitos Saarikka, joka vastaa Kannonkosken, Karstulan, Kivijärven ja Kyyjärven kuntien sekä Saarijärven kaupungin sosiaali- ja terveyspalveluista. Aineiston keruun toteutti ja alustavan koonnin vastauksista teki sosionomi (AMK) -opiskelija Hellevi Pekkarinen osana Keski-Suomen sosiaalialan osaamiskeskuksessa tekemäänsä harjoittelua. Teknisestä toteutuksesta vastasi Sivi Talvensola Keski-Suomen sosiaalialan osaamiskeskuksesta. Kyselyn analysoi ja raportin kirjoitti dosentti Leena Matikka Intimare oy:stä. Seuraaviin lukuihin on tiivistetty vastaukset asioista, jotka sosiaali- ja terveysministeriö on edellyttänyt sisällytettävän alueelliseen suunnitelmaan (STM/1357/2010; ). 2 LAITOSPAIKKOJEN NYKYTILANNE JA TULEVAISUUS Alueella oli yhteensä 54 kehitysvammaisille tarkoitettua laitospaikkaa. Näistä oli varattu pitkäaikaiseen asumiseen 52 paikkaa ja lyhytaikaiseen käyttöön 2 paikkaa. Pitkäaikaisista paikoista 22 oli Perusturvaliikelaitos Saarikan ylläpitämiä ja 30 Keski-Suomen vammaispalvelusäätiön ylläpitämiä palvelukotipaikkoja Äänekoskella. Syyskuussa 2010 Keski-Suomen vammaispalvelusäätiön 16-paikkainen Apila-palvelukoti siirtyi uusiin tiloihin ja aloitti toimintansa Lehtolan palvelukotina Äänekoskella. Lehtolan palvelukoti tarjoaa ympärivuorokautisia palveluja (asumispalveluja) haastavasti käyttäytyville kehitysvammaisille ja autismikirjoon kuuluville henkilöille. Suunnitelmien mukaan Keski-Suomen vammaispalvelusäätiön 16- paikkainen Kotiharju, joka tarjoaa laitoshoitoa, lopettaa toimintansa vuoden 2
5 2013 loppuun mennessä. Kotiharjun asukkaat siirtyvät perustettaviin uusiin asumispalveluyksiköihin. Perusturvaliikelaitos Saarikalla on Saarijärvellä 22-paikkainen laitosyksikkö Kolkanrinne. Suunnitelmissa on Kolkanrinteen muuttaminen palveluasumisyksiköksi. Keski-Suomen alueella kaikki pitkäaikaisen laitoshoidon paikat on vuoden 2013 loppuun mennessä korvattu asumispalveluilla. Lyhytaikaista hoitoa ja kuntoutusta tullaan järjestämään muissa palveluyksiköissä pitkäaikaisen laitoshoidon päättymisen jälkeen. Taulukko 1. Laitospaikat. Laitospaikat a) pitkäaikaiset laitosasumisen paikat b) lyhytaikaiset paikat (tutkimus- ja kuntoutuspaikat, kriisipaikat jne.) Laitoksissa asuvat muut kuin kehitysvammaiset henkilöt Laitospaikat (arvio) 0 Laitospaikkojen purkamisen päättymisajankohta Laitoksissa asuvien muiden kuin kehitysvammaisten henkilöiden kuvaus ja laitoksessa asumisen syyt Lukumäärä 54 a) 52 b) 2 0 Vuosi pitkäaikaisia paikkoja pitkäaikaisia paikkoja Kuvaus ei ole Suunnitelma laitosrakennusten tulevasta käytöstä lusäätiön käytössä olevat lai- Keski-Suomen vammaispalvetosrakennukset omistaa Äänekosken kaupunki. Äänekosken suunnitelmien mukaan vanhat 3
6 Muuta laitosrakennukset puretaan. Perusturvaliikelaitos Saarikan laitosrakennukset on vuokrattu Saarijärven kaupungilta. 3 ASUNTOHANKKEET Uusilla asuntohankkeilla tullaan korvaamaan käytöstä poistuvat laitospaikat sekä järjestämään asunto vanhempien ja muiden lähisukulaisten sekä muualta muuttavien kehitysvammaisten tarpeisiin; arviolta 226 henkilölle vuoden 2015 loppuun mennessä. Asuntohankkeilla tuotetaan asuntoja vuoden 2015 loppuun mennessä yhteensä 312. Uudistuotantokohteisiin on suunniteltu 226 asuntoa ja käyttötarkoituksen muutoksen kautta 86 asuntoa. 3.1 Suunnitellut uudistuotantokohteet Uudistuotantohankkeita Keski-Suomen alueella on 11. Erillisiä asuntoja on suunniteltu rakennettavan 51 kpl ja ryhmäkoteja tai asuntoryhmiä 15 kpl. Ryhmäkoteihin ja asuntoryhmiin tulee asunnot 175 asukkaalle. Monissa kunnissa suunnitelmat ovat vielä keskeneräisiä. Alla ovat suorat lainaukset kuntien ja muiden organisaatioiden vastauksista. Kaikkien näiden hankkeiden arvioidut asuntojen ja asukkaiden lukumäärät sisältyvät taulukkoon. Kuudesta ensimmäisestä hankkeesta on ilmoitettu toteuttamisvuosi. Muut hankkeet on lueteltu aakkosjärjestyksessä. Hanke 1: Äänekoski ja Keski-Suomen vammaispalvelusäätiö 2010: Lehtolan palvelukoti, omistaja Äänekoski, palveluntuottaja Keski-Suomen vammaispalvelusäätiö. Hanke 2: Äänekoski ja Keski-Suomen vammaispalvelusäätiö 2011: Metsätähden palvelukoti, omistaja Äänekoski, palveluntuottaja Keski-suomen vammaispalvelusäätiö. Hanke 3: Jyväskylä 2012: Kortepohjaan Päiväharjun toimintakeskuksen, tukiasuntojen ja ryhmäkodin rakennushanke. Asuntoja yhteensä 30, joista 17 tukiasuntoja. Hanke 4: Jämsä 2012: 16 asuntoa, joista yksi asunto lyhytaikaishoitoa varten (4 x 4:n hengen asuntoryhmä). Tätä uutta palvelukotihanketta, johon tulee ympärivuorokautista valvontaa, esitetään kaupungin seuraavaan investointiohjelmaan. Päätöksiä asiasta ei siis ole vielä tehty. Asumistyöryhmä on vasta perustettu ja keskustelut ovat käynnissä. Lisäksi käydään vielä läpi kaupungin olemassa olevat kiinteistöt ja niiden mahdollinen peruskorjaaminen 4
7 vammaisten henkilöiden asumisen tarpeisiin. Palveluntuottajana tulisi todennäköisesti olemaan kaupunki itse. Hanke 5: Äänekoski ja Keski-Suomen vammaispalvelusäätiö 2013: Kolmas Äänekosken omistama palvelukoti, palveluntuottaja Keski-Suomen vammaispalvelusäätiö. Hanke 6: Keuruu 2013: Asuntoryhmä 12: lle ympärivuorokautista huolenpitoa tarvitsevalle kehitysvammaiselle asukkaalle ja neljä erillistä yksiötä Keuruun kaupungin omistukseen. Hanke 7: Muurame: Kunnassa on suunnitteilla 10-paikkainen asumisyksikkö kehitysvammaisille. Tähän mennessä yhteistyötä on tehty Kehitysvammaisten Palvelusäätiön kanssa. Palvelusäätiö hakisi ARA:n rahoituksen hankkeeseen. Palvelusäätiö olisi asumisyksikön rakennuttaja ja omistaja. Kunta vuokraisi tilat säätiöltä ja edelleen vuokraisi ne asiakkaille. Palvelun tuottaja tulisi kilpailuttaa. Asumisyksikköä suunnitellaan eri- ikäisille ja eritasoisesti kehitysvammaisille henkilöille. Suurin osa asiakkaista olisi vähän tukea tarvitsevia. Hanke 8: Perusturvaliikelaitos Saarikka: Saarikan alueella uusi asumisyksikkö sijoittuu mahdollisesti Saarijärvelle. Suunnitelmat ovat vasta alussa. Asumisyksikön paikkaluvuksi on kaavailtu paikkaa. Kuinka paljon on erillisiä yksiöitä tai kaksioita ja ryhmäasuntoja, on vielä avoinna. Hanke 9: Petäjävesi: Petäjäveden Tähtiasunnot Oy eli kunnan omistama vuokra-asunto oy. Vuokra-asunnoista peruskorjataan / muutetaan kolme asuntoa kehitysvammaisille sopiviksi. Harkinnassa on Petäjäkodin yhden solun tai Petäjäveden Vanhusten Tuki ry:n toisen rivitalon varaaminen kehitysvammaisille henkilöille. Ennen käyttöönottoa tiloihin tulee investoida ja asentaa automaattinen paloilmoitinjärjestelmä. Samassa yhteydessä tulisi turvata asukkaiden yöhoito. Hanke 10: Toivakka: Toivakan kunnassa ei ole suunniteltu kehitysvammaisten uudisasuntotuotantoa. Tarve tiedostetaan. Viimeisen vuoden aikana asiasta on käyty keskustelua kunnassa sekä yksityisten toimijoiden kanssa. Hanke 11: Viitasaari: Wiitalinna-hanke, esteettömiä, elinkaariasumisen mallin mukaisia vuokra-asuntoja vastaamaan Viitasaaren erityisryhmien asumispalvelutarpeeseen. Omistaja Viitasaaren vuokra-asunnot oy. 5
8 Taulukko 2a. Asuntohankkeet, suunnitellut uudistuotantokohteet. Asuntojen määrä (arvio) a) ryhmämuotoiset asunnot (ryhmäkodit ja asuntoryhmät) b) erilliset asunnot (yksiöt, kaksiot jne.) Em. kohteisiin tulevien asukkaiden määrä (arvio) a) laitoksista muuttaneet b) vanhempien tai muiden lähisukulaisten luota muuttaneet c) muualta muuttaneet Tarkempia hanketietoja Hanke 1: Paikkakunta ja vuosi Lukumäärä a) 170 asuntoa 15 ryhmäkotiin/ asuntoryhmään b) 51 a) 38 b) 62 c) 93 (näistä 40 oppilaitoksista) Hanketyyppi, asuntojen kohderyhmä ja lukumäärä, kohteen omistaja H1: Äänekoski 2010 (toteutunut) Hanke 2: Paikkakunta ja vuosi H2: Äänekoski 2011 Hanke 3: Paikkakunta ja vuosi H3: Jyväskylä 2012 Hanke 4: Paikkakunta ja vuosi H4: Jämsä 2012 Hanke 5: Paikkakunta ja vuosi H5: Äänekoski 2013 Hanke 6: Paikkakunta ja vuosi H6: Keuruu Olemassa olevien asuntojen (asumispalveluyksiköt ja erilliset asunnot) peruskorjaustarpeet sekä mahdollinen lisärakentaminen Hanke 1: Jämsä: Asuntola Lamminhovin peruskorjaus (ohjattua asumista + tukiasumista) yksi tilapäispaikka. Kohteen omistaa Jämsä. Hanke 2: Jyväskylä: Korpilahdella sijaitsevat ryhmäkodit, tarkempaa suunnitelmaa ei ole vielä tehty omistajan (Jyväskylän Tilapalvelut) toimesta. Hanke 3: Kuhmoinen: Päijäläkoti (autettua asumista) 12 paikkaa. Kohteen omistaa Kuhmoinen. Hanke 4: Laukaa: Laukaan kunnan omien asumisyksiköiden (kehitysvammaisille tarkoitettujen) peruskorjauksen tarveselvitys on meneillään. Todennäköisesti korjauksiin päästään
9 Hanke 5: Perusturvaliikelaitos Saarikka: Saarikka ostaa Karstulan asumispalvelusäätiöltä Karstulassa sijaitsevan Maijalan ryhmäkodin palveluita. Säätiön edustajien kanssa käydyissä keskusteluissa on tullut esille pientä remontin tarvetta. Hanke 6: Petäjävesi: Mikäli seututk-hankkeen myötä tulee muutoksia asumispalveluyksiköihin, voidaan yksi solu (n. 10 asukasta) varata erikseen kehitysvammaisille henkilöille. Tilat omistaa kunta. Vaihtoehtoinen ratkaisumalli on varata Petäjäveden Vanhusten Tuki Ry:n hallinnoimista kahdesta rivitalosta asuntopaikkaa kehitysvammaisille henkilöille. Suunnitelmat ovat alustavia ja ne tarkentuvat vuoden 2011 aikana. Palvelujen tuottajana toimisi kunta ml. yöhoito molemmissa rivitaloissa asuville asukkaille. Hanke 7: Äänekoski: Yksityisen palvelukodin peruskorjaustarve ainakin 1 yksikön osalta. Hanke 8: Äänekosken kaupungin Peltokadun asuntola tarvitsee uudet tilat. Tilaratkaisu auki joten peruskorjaustarvetta ei ole voitu määritellä (ei tiedossa minne muuttaa). Taulukko 2b. Olemassa olevien asuntojen (asumispalveluyksiköt ja erilliset asunnot) peruskorjaustarpeet sekä mahdollinen lisärakentaminen, tilanne Peruskorjausta tarvitsevien asuntojen määrä asumispalveluyksiköissä (arvio) Peruskorjausta tarvitsevien erillisten asuntojen (tukiasuntojen) määrä (arvio) Peruskorjattujen asuntojen asukkaiden määrä (arvio) Lukumäärä 97 asuntoa 13 asumisyksikössä Tarkempia hanketietoja Hanke 1: Paikkakunta ja vuosi Hanke 2: Paikkakunta ja vuosi Hanke 3: Paikkakunta ja vuosi Hanketyyppi, asuntojen kohderyhmä ja lukumäärä, kohteen omistaja H1: Jämsä 12-paikkainen ryhmäkoti ohjattua ja tuettua asumista, Jämsä H2: Korpilahti, ryhmäkodit, Jyväskylän Tilapalvelut H3: Kuhmoinen, 12 paikkaa autettua asumista, Kuhmoinen 7
10 3.3 Rakennusten käyttötarkoituksen muutokset ml. siihen liittyvät peruskorjaustarpeet (muussa kuin kehitysvammaisten asuntokohteena olevan rakennuksen muuttaminen ja korjaaminen kehitysvammaisten asumiseen) Rakennusten käyttötarkoituksen muutoshankkeita, joiden avulla lisätään kehitysvammaisten henkilöiden asumispalveluja, on alueella seitsemän. Näistä Jyväskylän hanke on jo toteutettu. Hanke 1: Jyväskylä: Norolan ryhmäkoti siirtynyt vanhuspalvelulta vammaispalvelulle syyskuussa Hanke 2: Hankasalmi 2011: Pienryhmäkoti sekä tukiasuntoja, rakennuksen käyttötarkoituksen muutos, päihde-, mielenterveys- ja kehitysvammaasiakkaat, pienryhmäkoti 7 paikkaa, tukiasuntoja 4, omistaa Hankasalmen Haka Oy. Hanke 3: Laukaa 2012: Laukaan asumispalvelusäätiö on hakenut rahoitusta omistamiensa rivitalojen peruskorjaukseen. Tälläkin hetkellä osassa asuntoja asuu kehitysvammaisia henkilöitä. Tulevaisuudessa kenties kunnan ohjattu asumisyksikkö voisi muuttaa remontoituihin tiloihin n Suunnitelmat ovat vasta hyvin alkuvaiheessa. Hanke 4: Keski-Suomen vammaispalvelusäätiö 2014: Suunnitelmissa palvelukoti Jyväskylään vuonna Hanketyyppi asuntoryhmä. Tarkoitettu kehitysvammaisille. Palveluntuottaja Keski- Suomen vammaispalvelusäätiö. Hanke 5: Saarikka: Kolkanrinteen laitosyksikkö lopetetaan ja tilalle tehdään n. 15-paikkainen yksikkö. Hanke 6: Äänekoski: Äänekosken omana toimintana järjestetyssä kehitysvammaisten asumispalvelussa on meneillään 2 muutos/kehityshanketta: 8- paikkainen Peltokadun asuntola on tarkoitus siirtää tarkoituksenmukaisempiin tiloihin ja kehittää sen yhteyteen myös erillisiä tukiasuntoja erit. itsenäistyvien nuorten ja vanhempien luona asuvien aikuisten kehitysvammaisten tarpeisiin. Tuleva tila on vielä auki. Hanke 7: Äänekoski: Toisena hankkeena valmistellaan nyt vanhusten palvelujen käytössä pääosin olevan Kotirannan palvelutalon kohdentamista vammaisten ja myös mt-kuntoutujien asumiseen (ei ympärivuorokautinen ). Kotiranta soveltuu tarvittaessa myös yksittäisten kehitysvammaisten asumiseen (ikääntyvät ja iäkkään vanhemman kanssa asuvat). Kotirannan palvelutalon omistaa Suolahden vammaisten ja vanhusten tukisäätiö. Peltokadun asuntolan uusia tiloja haetaan kaupungin omistamista tai kaupungin vuokraasuntoyhtiöiden omistamista tiloista. 8
11 Taulukko 2c. Rakennusten käyttötarkoituksen muutokset ml. siihen liittyvät peruskorjaustarpeet (Muussa kuin kehitysvammaisten asuntokohteena olevan rakennuksen muuttaminen ja korjaaminen kehitysvammaisten asumiseen). Asuntojen määrä (arvio) a) ryhmämuotoiset asunnot (ryhmäkodit ja asuntoryhmät) b) erilliset asunnot (yksiöt, kaksiot jne.) Em. kohteisiin tulevien asukkaiden määrä (arvio) a) laitoksista muuttaneet b) vanhempien tai muiden lähisukulaisten luota muuttaneet c) muualta muuttaneet Tarkempia hanketietoja Hanke 1: Paikkakunta ja vuosi Hanke 2: Paikkakunta ja vuosi Hanke 3: Paikkakunta ja vuosi Hanke 4: Paikkakunta ja vuosi Lukumäärä a) 65 b) 21 a) 25 b) 22 c) 38 (näistä 15 oppilaitoksista) Hanketyyppi, asuntojen kohderyhmä ja lukumäärä, kohteen omistaja H1: Jyväskylä 2010, Norolan ryhmäkoti (toteutunut), Jyväskylän kaupunki H2: Hankasalmi 2011, pienryhmäkoti ja tukiasuntoja, Hankasalmen Haka Oy H3: Laukaa 2012, erillisiä asuntoja, Laukaan asumispalvelusäätiö H4: Keski-Suomen vammaispalvelusäätiö 2014, palvelukoti Jyväskylään 9
12 4 ASUMISEEN LIITTYVÄ HENKILÖSTÖ Kuntien ilmoitusten mukaan vuonna 2010 niiden omissa palveluissa oli 209 työntekijää. Yksityisten palveluntuottajien henkilömääristä kunnilla ei ollut tarkkoja tietoja, arvio 324 on todennäköisesti liian pieni. Lisätarve vuoteen 2016 mennessä (97 työntekijää) saattaa niin ikään olla liian pieni. Kysymyksiin vastaaminen osoittautui vaikeaksi monesta syystä. Kunnilla ei ole tarkkoja tietoja yksityisten palveluntuottajien henkilöstöstä eikä näiden henkilöstön lisätarpeista. Kunnat ostavat yksityisiä palveluja myös Keski- Suomen ulkopuolelta. Osa kunnista oli ottanut huomioon myös näiden palveluntuottajien henkilöstön, osa ei. Osa vastaajista oli tulkinnut lisätarpeen selvittämisellä tavoiteltavan uusien alalle koulutettavien työntekijöiden tarpeen selvittämistä ja laskenut mukaan myös eläkkeelle siirtyvien työntekijöiden tilalle tarvittavat uudet työntekijät. Osa vastaajista taas tulkitsi tavoitteena olevan resurssimuutosten selvittämisen, eikä sisällyttänyt näitä lisätarpeeseen. Oli myös epäselvyyttä siitä, mitä tarkoitetaan käsitteellä asumiseen liittyvä henkilöstö. Osa on ymmärtänyt käsitteen tarkoittavan asumispalvelujen henkilöstöä, osa vain muiden asumista tukevien palvelujen henkilöstöä ml. työ- ja päiväkotien henkilöstön ja osa molempia. Taulukon tiedot eivät näin ollen anna lainkaan luotettavaa kuvaa henkilöstöresursseista ja - tarpeista. 10
13 Taulukko 3. Asumiseen liittyvä henkilöstö. Henkilöstön määrä asumiseen liittyvissä palveluissa Henkilöstön lisätarve asumiseen liittyvissä palveluissa mennessä Laitoksista muihin asumiseen liittyviin palveluihin siirtyvän henkilöstön määrä vuosittain v Henkilöstörakenne (koulutus, tutkinto ja osaaminen) Asumisen erityisosaamisen tukipalvelujen järjestäminen Muuta Lukumäärä Lukumäärä/kuvaus 60 Näistä 16 työntekijää siirtyy Perusturvaliikelaitos Saarikan laitoksesta ja 44 työntekijää Keski-Suomen Vammaispalvelusäätiön laitospalveluista. sairaanhoitajia, sosionomeja, sosiaalikasvattajia, lähihoitajia, kehitysvammaisten ohjaajia, hoitoapulaisia, kouluavustajia, opisto- ja amk-tasoisia tutkintoja sekä pitkiä työkokemuksia ja erityisosaamista mm. haastavasti käyttäytyvien ohjaamisessa ym. Kuvaus Koko maakuntaa palveleva Keski- Suomen sairaanhoitopiirin kehitysvammapoliklinikka, Jämsässä, Laukaassa, Muuramessa, Keuruulla, Konnevedellä, Saarikassa, Wiitaunioinissa ja Äänekoskella on kehitysvammaneuvola tai yhteistyöryhmä, lisäksi kunnilla on omia psykologeja, puheterapeutteja ja kuntohoitajia. Fysioterapia- ja toimintaterapiapalveluja yksityisten palvelun tuottajien kautta, Kelan maksamia terapioita Huom. Taulukon lukumäärätiedot ovat epäluotettavia. 11
14 5 ARVIO (ESIM. PROSENTUAALINEN OSUUS) ERI PALVELUJEN PIIRISSÄ OLEVIEN KEHITYSVAMMAISTEN HENKILÖIDEN MÄÄRÄSTÄ VUONNA 2016 Arviota kysyttiin vuoden 2016 tilanteesta. Useat vastaajat olivat kuitenkin ilmoittaneet nykytilaa koskevat tiedot, joten taulukon lukumäärät eivät välttämättä vastaa kysyttyä arviota. Taulukko 4. Arvio (esim. prosentuaalinen osuus) eri palvelujen piirissä olevien kehitysvammaisten henkilöiden määrästä vuonna Kehitysvammaiset henkilöt yhteensä Heistä Lukumäärä Omaishoidon tuki Muut perheen tukipalvelut, esim. lomitus, lyhytaikaishoito Henkilökohtainen apu 97 - Palveluasuminen (vpl) 77 - Asumisyksikköjen antama apu ja tuki (ryhmäasuminen, tukiasunnot) - Kotihoito (kotipalvelu ja kotisairaanhoito) - Päivätoiminta - Työtoiminta Muu(t) palvelu(t), mi(tk)ä Kotihoidon ohjaus, palveluohjaus, leirit, kerhot, kuljetuspalvelu, kuntoutusohjaus 12
15 6 KEHITTÄMISTYÖ 6.1 Millaisia ja kenelle tarkoitettuja asumisratkaisuja alueellamme tarvitaan ottaen huomioon esimerkiksi vaikea- ja monivammaiset, autismin kirjo, haastavasti käyttäytyvät ja muut erityistarpeet? Kysymykseen saatiin 19 vastausta. Asumisratkaisuiksi miellettiin vastuksissa pitkäaikainen asuminen sekä muita palveluja, joiden toteuttaminen on ympärivuorokautista ja siten asuintiloja vaativaa (esim. lyhytaikaiset kriisijaksot, lapsiperheen tukemiseksi järjestetyt hoitojaksot ja omaishoidon tukena tarjotut lyhytaikaiset hoitojaksot). Osa vastaajista otti kantaa siihen, tarvitaanko nykyisten palvelujen lisäksi uusia palveluja ja osa totesi ko. palveluja alueella jo olevan tarjolla (esim. Keski-Suomen vammaispalvelusäätiön palvelut haastavasti käyttäytyville vammaisille henkilöille). 1) Vakinaisia asuntoja vammaisille henkilöille omalla paikkakunnalla. Keski-Suomessa kunnat ovat jo pitkään järjestäneet kehitysvammaisille asuntoja ja asumista tukevia palveluja omilla paikkakunnillaan. Näitä peruspalveluja on tarpeen kehittää edelleen ja ottaa erityisesti huomioon itsenäistyvät nuoret ja ikääntyvät vammaiset henkilöt. 2) Asukkaiden erityistarpeet huomioon ottavia asumispalveluja Keski-Suomessa. Maakunnallisesti toteutettuna tarvitaan asumispalveluja erityisesti autismikirjon nuorille aikuisille (11 mainintaa) sekä erittäin haastavasti käyttäytyville aikuisille kehitysvammaisille (9 mainintaa). Lisäksi tarvitaan asumispalveluja moni- ja vaikeavammaisille henkilöille (3 mainintaa). 3) Muita palveluja, joiden toteuttaminen edellyttää asuntojen kaltaisia tiloja. Ympärivuorokautisia lyhytaikaisia tukipalveluja tarvitaan tilannekohtaisesti eri syistä. Näillä palveluilla tuetaan vakinaista asumista. 6.2 Millaista asumiseen liittyvien yksilöllisten palvelujen kehittämistä ja arviointia alueellanne on erityisesti monivammaisten, paljon tukea tarvitsevien sekä haastavasti käyttäytyvien kehitysvammaisten henkilöiden tarpeisiin ohjelmakaudella ? Hankasalmella pienkerrostalo muutetaan ryhmäkodin ja tukiasumisen käyttöön vuonna Tässä yhteydessä tarkastellaan toimintakeskuksen ja sen yhteydessä olevan asuntolan käyttöä. Jyväskylässä kehitysvammapalvelujen strategiaa seurataan kolmannesvuosittain. 13
16 Keuruulla laaditaan vammaisstrategia vuonna Kehitysvammapalvelujen osuus valmistellaan yksilöllisen palveluohjauksen kautta. Viitasaarella kartoitetaan Wiitalinna-hankkeen myötä kaikkien asukkaiden toimintakyky ja suunnitellaan yksilöllisesti hoidon porrastus. Uuraisten toimintaperiaate on räätälöidä kullekin henkilölle mahdollisimman inhimillinen ja häntä tukeva palvelukokonaisuus ensisijaisesti paikallisin voimin joustaen ja mukautuen sekä tarvittaessa apua ostaen. Keski-Suomen vammaispalvelusäätiön Tekesin rahoittamassa kehittämishankkeessa Laitospalveluista avopalveluihin paneudutaan erityisesti monivammaisten, paljon tukea tarvitsevien sekä haastavasti käyttäytyvien kehitysvammaisten henkilöiden yksilöllisten palvelujen kehittämiseen EFQM -kehittämis- ja arviointimallin mukaisesti. Keski-Suomen sairaanhoitopiirin kehitysvammapoliklinikan kehittämiskohteena on pienyksiköissä suoriutuminen. 6.3 Onko alueellanne sellaista vammaisille ja heidän omaisilleen suunnattujen palvelujen kehittämistoimintaa, jolla arvionne mukaan olisi valtakunnallista merkitystä? Esimerkkejä mainittiin viisi: Sikäli kuin olen Keski-Suomen vammaispalvelusäätiön alkuvaiheita seurannut, malli näyttää toimivalta ja kehittämisen suunta oikealta. Paikallisuus ja omaleimainen näkökulma tulee sallia palveluiden järjestämisessä. Keski-Suomen vammaispalvelusäätiön Laitospalveluista avopalveluihin kehittämishanke. Kehitysvammapoliklinikan nykyinen toimintamalli, ts. sairaanhoitopiirin kytkeminen mukaan erityispalvelun järjestämiseen takaa myös lääketieteellisen erityisosaamisen jatkuvuuden. Vammaisten kuntoutuksen suunnittelun malli käsikirja. Pienimuotoista kehittämistoimintaa ja palvelujen uudelleen organisointia on, mutta vaikea arvioida valtakunnallista merkitystä, ei varmaankaan mitään niin erityistä. Esimerkkeinä: vammaisten lasten tukeminen perhetyöllä ja avosuojatyön vahvistaminen. 6.4 Mitä muita kehittämisalueita pidätte tärkeinä asumisohjelman toimeenpanossa? Maakunnallisesti on tärkeää pitää yllä yksiköitä kriisitilanteita varten sekä erityisen vaativaa palvelua tarvitsevia henkilöitä varten olipa kyse autismin kirjosta, haastavasta käyttäytymisestä tai monivammaisuudesta. Myös tapa- 14
17 uksissa, joissa ei löydy sopivaa vertaisryhmää omalta alueelta, tarvitaan laajempaa maakunnallista yhteistyötä. Keski-Suomen vammaispalvelusäätiön kanssa tehtävä yhteistyö. Hyvä elämä omassa asunnossa edellyttää myös työ- tai päivätoimintaa sekä henkilökohtaisen avustajan mahdollisuuksia. Itsenäisesti asuville on turvattava riittävä vammaisavustajan / asumisen ohjaajan tuki. Toimintakeskusten peruskorjausten/ uudisrakennusten rakentamiseen tarvitaan avustuksia. Tarvitaan kotihoidon kehittämistä ja omaishoitajien tukemista. On otettava huomioon ikääntyvien vanhempien luona asuvat kehitysvammaiset, joille pyritään järjestämään tarpeen mukaan paikka pienryhmäkodissa, asuntolassa tai tukiasunnossa. Vammaisten lasten lastensuojelukysymykset: perhehoidon kehittäminen vastaamaan vammaisten lasten lastensuojelutarpeisiin. Tuen järjestäminen perhehoitajille. On ratkaistava yöhoidon järjestäminen kustannustehokkaasti. Erilaisten asuntojen kokonaismäärän tulee olla riittävä ja asumisen ohjaamiseen ja tukemiseen tarvitaan resursseja. 6.5 Miten kehittäisitte vammaishuollon palvelurakennetta lähi- / seudullisissa palveluissa? Peruspalvelut tulisi tuottaa lähialueilla kunnioittaen paikallisia vahvuuksia ja toimintatapoja sekä sallien palvelujen monimuotoisuus ja erilaiset rakenteet. Vahvistetaan lähipalveluja niin, että ne vastaavat kuntalaisten tarpeita mahdollisimman kokonaisvaltaisesti. Seudullisesti tulisi kehittää sellaista palvelutarjontaa, jota ei lähialueilla ole mahdollista kohtuudella järjestää huomioiden sekä inhimilliset että taloudelliset tekijät. Palvelurakenneuudistukseen liittyvän sosiaalityön yhteistoiminta-alueiden suunnittelussa tarkastellaan yhtenä osa-alueena myös vammaispalvelut. Kehitysvamma- ja muu vammaistoiminta pitäisi hallinnollisesti yhdistää kussakin kunnassa yhdelle toimintayksikölle. Kehitysvammaisten arviointijaksojen toteutus laadullisesti ja ammatillisesti kaipaa kehittämistä. Seudullisesti olisi kehitettävä autistien ja haastavasti käyttäytyvien asumispalveluja. Nuorten autistien asumispalveluita puuttuu. 15
18 Kehittämistä tarvitaan paikallisesti mm. kehitysvammaisten työ- ja päivätoiminnoissa ja asumisvalmennuksessa sekä lyhytaikaishoidon palveluissa ja muissa perheen tukemiseen liittyvissä palveluissa. Yöhoidon järjestyminen palveluasumisyksikköön olisi tulevaisuuden tarve. 6.6 Miten kehittäisitte vammaishuollon palvelurakennetta maakunnallisesti? Vastauksissa käsiteltiin erilaisten palvelujen maakunnallista vs. paikallista järjestämistapaa sekä maakunnallisten palvelujen sisältöä. Kunnan omien palvelujen ensisijaisuutta korostettiin useassa vastauksessa. Esim. Maakunnalliset, keskitetyt palvelut ovat tärkeitä etenkin pienen kunnan kannalta. Varsinkin lyhytaikaiset kuntoutus- ja kriisipalvelut ovat tärkeitä. Kysymyksessä mainitut palvelut ovat tärkeitä mutta kunnan omien, lakisääteisten vammaisten peruspalveluiden tai kunnan järjestämisvastuulla olevien palvelujen riittävyys ja saatavuus ovat keskeistä. Miten palveluja pitäisi maakunnallisesti kehittää, sai vastauksissa vähemmän huomiota. Esim. Yhteistyö kuntien välillä työkokousten muodossa on ollut hyvä käytäntö, jota on järkevä jatkaa. Myös näin taataan osaamisen säilyminen myös maakunnan pienemmissä kunnissa. Jonkinlainen erityisosaamisen keskus on tarpeellista olla olemassa, vaikka verkostoitumisella ja vertaistuella pääseekin pitkälle. Toissijaista on se, onko kyseessä liikkuva yksikkö vai sijainniltaan pysyvä neuvola tai poliklinikka. Maakunnallinen osaamiskeskus OK ja liitteeksi konsultoivia toimintaryhmiä, joita voi tilata erityiskysymyksiä varten. Tulee huolehtia siitä, että Keski-Suomen vammaispalvelusäätiön rooli vammaishuollon erityisosaajana ja erityisosaamisen maakunnallisena kotipesänä säilyy ja vahvistuu. Vammaishuollon hyvä yhteys peruspalveluissa toteutettaviin vammaisten palveluihin on huomioitava kokonaisuudessa (opetus, kulttuuri, vapaa-aika, perusterveydenhuolto, kaavoitus, rakentaminen jne.). Siitä, mitä palveluja olisi järkevää toteuttaa maakunnallisesti, oltiin melko yksimielisiä. Erityisesti pienet kunnat korostivat omien palvelujensa tueksi tai lisäksi tarvittavan maakunnallisesti järjestettynä sellaisia palveluja, joita kunnassa tarvitaan vähän tai satunnaisesti. Esim. 1) Kuntoutus- ja kriisipalvelut Maakunnallisesti olisi järkevää järjestää lyhytaikaista kuntoutus- ja kriisipalvelua, jonka järjestäminen yksittäisessä kunnassa on turhan kallista. Samoin 16
19 esim. erittäin haastavasti käyttäytyvien asumisen järjestäminen maakunnallisesti (huomioiden myös alaikäiset lapset). Keski-Suomen vammaispalvelusäätiön kriisipalvelu ym. uuden Lehtolan palvelukodin myötä. Kriisipaikat olisi hyvä olla maakunnallisesti. Näitä tarvitaan esim. lääkemuutosten tekemisen yhteydessä. Kriisihoito olisi turvattava kehitysvammaisuuden erityisosaamisen yksikössä. Kriisipalvelu, joka vastaa äkilliseen tarpeeseen, mm. psykoosit. 2) Lasten ja nuorten lyhytaikaishoito perheiden tukipalveluna Lasten ja nuorten lyhytaikaisen asumisen paikkoja tarvitaan varmasti aina ajoittain. Vanhempien tukemiseksi kuntoutusjaksoja ja lomajaksoja sekä sopeutumisvalmennusta ja vertaistukea. 3) Kehitysvammapoliklinikka ja konsultaatiopalvelut Kehitysvammapoliklinikkatoiminta olisi järkevä jatkossa järjestää maakunnallisesti. Kehitysvammaisten arviointijaksojen toteutus laadullisesti ja ammatillisesti kaipaa kehittämistä. Jämsän kaupungin oma erityisneuvolatyöryhmä ja sen toiminnan edelleen kehittäminen oman paikkakunnan ja Kuhmoisten tarpeisiin. Saarikan alueen asumisyksiköt tarvitsevat konsultaatiomahdollisuuksia esim. liikkuvilta erityisosaamisen yksiköiltä. Kehitysvammapoliklinikan luonteva sijoitus sairaanhoitopiirin palveluihin. Keski-Suomen keskussairaalan ja oman kehitysvammaneuvolan yhteistyö. Maakunnallinen esim. ky/shp-pohjainen moniammatillinen toiminta. Erityisosaamista tarjoavia avopalveluja maakunnallisesti tai seudullisesti lähipalvelujen tueksi. 4) Muut palvelut Autismin eritysosaamisen kehittäminen. Nuorten autistien asumispalveluita puuttuu. Alaikäisten kehitysvammaisten perheiden palveluohjausta tulisi kehittää maakunnallisesti huomioiden erityisesti pienten kuntien tarpeet. Kun omaa toimintaa ja toimijoita ei ole ja ao. palveluita on muuten vaikea saada, perheet jäävät vaille asianmukaista ohjausta. Perhehoidon asemaa tulisi vahvistaa esim. luomalla yhteisiä toimintaperiaatteita, ohjeistusta ja maksukäytäntöjä maakuntaan. Perhehoidon tuen kehittäminen. 17
20 6.7 Vammaishuoltoon liittyvän tietoteknologian kehittäminen Effica on käytössä seitsemässä kunnassa, ProConsona kolmessa, Pecasos yhdessä ja Mediatri yhdessä kunnassa. Kaikissa kunnissa ei ole käytössä sähköistä asiakastietojärjestelmää. Erityistä maakunnallista tietojärjestelmän kehittämistä ei koeta tarpeelliseksi yhtä kuntaa lukuun ottamatta. Todettiin asian liittyvän paremmin palvelurakenneuudistukseen ja yhteistoimintaalueisiin. Realistisempana tietoteknologian kehittämisessä pidetään Word-pohjaisten lomakkeiden ja Sonette-verkon kehittämistä. 6.8 Kuinka vammaisalan kehittämistoiminta tulisi mielestänne Keski-Suomessa organisoida? 17 vastauksen mukaan vallitsee lähes täydellinen yksimielisyys kehittämistoiminnan organisoimisesta Keski-Suomessa. Keski-Suomen sosiaalialan osaamiskeskusta (Koskea) pidetään järjestäjänä luotettavana ja osaavana. Neljä vastaajaa nosti Kosken rinnalle yhteistyökumppaniksi Keski-Suomen vammaispalvelusäätiön ja kaksi vastaajaa lisäksi Keski-Suomen sairaanhoitopiirin ja muita toimijoita. Yhteistyötä kuntien ja kolmannen sektorin kanssa korostettiin. 7 ALUEEN NÄKÖKOHDAT VALTAKUNNALLISEEN SUUNNITTELUUN 7.1 Miten kehittäisitte vammaishuollon palvelurakennetta valtakunnallisesti? Kysymykseen saatiin 8 vastausta. Ne jakautuivat kahteen ryhmään. Toisaalta korostettiin paikallisen ja maakunnallisten tason ensisijaisuutta ja valtakunnallista verkostoitumista. Toisaalta tuotiin esiin harvoin esiintyviä vaikeita ongelmia, joihin toivottiin valtakunnallisesti järjestettyjä palveluja. 1) Valtakunnallisen palvelurakenteen kehittäminen Palveluasuminen on perusrakenteena asumispalveluissa oikein hyvä ja toimiva. Tutkimukseen, kuntoutukseen ja konsultaatioon tarvitaan maakunnan tasolla keskitettyjä palveluja, samoin kriisitilanteisiin ja lyhytaikaiseen hoitoon. Erityispalvelut voivat toki verkottua valtakunnallisesti. Paikallisesti toimivat mallit tu- 18
21 lee sallia erilaisuudestaan huolimatta ja näin mahdollistaa olemassa olevien vahvuuksien hyödyntäminen. Valtakunnallinen osaamiskeskittymä erityisen vaativiin tilanteisiin. Palvelun saanti tulisi olla riippumatonta kotipaikkakunnasta / kuulumisesta tiettyyn erityishuoltopiiriin. Hinnankin tulisi olla riippumatonta em. asioista. Yliopistosairaaloissa toimivien klinikoiden kautta alueellisesti. 2) Valtakunnallisten palvelujen tarpeet Erityisen haastavasti käyttäytyvien palvelujen järjestäminen tilanteissa, joissa tarvitaan erityisosaamista ja konsultaatioverkostoja. Erilaisia liikkuvia erityispalveluja lähipalvelujen tueksi. Kehitysvammaisten vaikeaan päihdeongelmaan liittyvä kuntoutus. Kehitysvammaisten vaikeaan mielenterveysongelmaan liittyvä kuntoutus. Mielenterveyden ongelmista kärsivät kehitysvammaiset, joilla psykooseja, harhoja. Erityisesti nuoret ongelmallisia. Palvelujen järjestäminen asiakkaille jotka vaativat säännöllisesti ja jatkuvasti rajoittamistoimenpiteitä. 7.2 Kuka olisi mielestänne sopiva valtakunnallinen hoidon järjestäjä? Vastauksia saatiin 7. Useimmat korostivat olevan tärkeintä, että järjestäjällä on todellista osaamista, tieto-taitoa ja perehtyneisyyttä asiassa. Esitettiin myös, että järjestäjä olisi yleishyödyllinen toimija, esim. säätiö tai vastaava, jonka kunnat omistaisivat. Sairaanhoitopiirien toimijuudesta esitettiin: Tutkimuksen kuntoutuksen ja konsultaation osalta esimerkiksi sairaanhoitopiirit voisivat olla sopivia toimijoita alueillaan. Sitä kautta valtakunnallinen verkottuminen toimisi ehkä luontevasti. Asumispalvelut kriisitilanteissa ja lyhytaikainen vaativa hoito voisi paremminkin toimia esimerkiksi Keski-Suomen malliin vammaispalveluihin keskittyvän toimijan kautta olipa toteuttaja sitten säätiö tai joku muu taho. Yliopisto sh-piirit. 7.3 Mihin vaativa hoito tulisi valtakunnallisesti sijoittaa? Ehdotuksia sijoituspaikasta saatiin kuusi. Kannatusta saivat: Jyväskylä (2), Keski-Suomi (2), Vaalijala (1), Tampere (1). Todettiin myös, että fyysinen 19
22 sijainti ei ole ratkaisevaa, vaan kehittymisen ja osaamisen varmistaminen, esim. lähelle tutkimusta. 8 MUUTA HUOMIOONOTETTAVAA Toimintakeskusten rakentamiseen/ peruskorjaamiseen tulisi enemmän saada ulkopuolista rahoitusta. Maakunnallisia koulutustilaisuuksia kaivattaisiin enemmän. On erittäin suuri ilo seurata kehitystä, joka on tuonut kehitysvammaiset tavallisten ohmisten pariin asumaan ja tekemään työtä. He ovat rikkaus yhteiskunnassamme, joka on niin kovin kiireinen, kiemurainen ja ryppyotsainen. Nostetaan entistä enemmän ihminen keskiöön ja jätetään järjestelmät vähemmälle huomiolle. Tärkeää on muistaa näkökulma peruspalvelujen toimivuudesta ja ensisijaisuudesta vammaisten ja kehitysvammaisten kuntalaisten kohdalla. Tämä sivuutetaan usein, koska keskitymme erityis-erityis kysymyksiin jotka toki on ratkaistava. Kuntien erilaisuus edellyttää hyviä paikallisia ratkaisuja ja niille on annettava tilaa. Asumisen standardi ei liene kovin yhtenäinen minkään väestön osan kohdalla. Sallitaan se ja yksilölliset arvostukset myös vammaisille. 9 KESKI-SUOMEN ALUEELLISEN SUUNNITELMAN VALMISTELUN JATKOTOIMENPITEET Alueellisen suunnitelman valmistelutyö on jaettu kahteen vaiheeseen. Ensimmäisessä vaiheessa on selvitetty kuntien ja muutamien muiden organisaatioiden suunnitelmia ja näkemyksiä kehittämisen suunnasta. Toisessa vaiheessa syvennetään asioiden käsittelyä saatujen tietojen pohjalta ja pyritään luomaan yhteisen maakunnallisen tahtotilan ja näkemysten pohjalta laaja-alaisempi ja syvällisempi alueellinen suunnitelma, joka sisältää seuraavat asiat: 20
23 1. Suunnitelma yksilöllisempiin asumisratkaisuihin siirtymisestä a. Pohjana kuntien vastaukset ja laatusuositukset b. Yksilöllisiin tarpeisiin perustuvat asumisratkaisut c. Metsätähden asukkaiden toiveet asumisesta 2. Asumiseen liittyvien palveluiden järjestäminen a. Perheiden tukeminen b. Kriisipaikat c. Perhehoito d. Kuntouttava hoito 3. Palveluiden kehittäminen a. Henkilöstön osaaminen, saatavuus b. Asiantuntijapalveluiden saatavuus c. Maakunnallisen kehittämistoiminnan malli 4. Palvelurakenteen kehittäminen a. Perus-/lähipalvelut b. Seudulliset palvelut c. Maakunnalliset palvelut d. Valtakunnalliset palvelut Alueellista suunnitelmaa valmisteleva työryhmä (työryhmän kokoonpano on tämän raportin liitteenä 1.) korostaa jatkotyöskentelyssä erityisesti seuraavien asioiden huomioonottamista ja ratkaisujen etsimistä: Yksilöllisten asumisratkaisujen suunnittelussa on otettava huomioon asukkaiden toiveet ja odotukset sekä heidän itsemääräämisoikeutensa toteutuminen. On kiinnitettävä erityinen huomio sosiaalisten verkostojen tekemiseen ja yksinäisyyden kokemuksen välttämiseen erilaisin asumista tukevin ratkaisuin. Kolmannen sektorin ja vapaaehtoistoiminnan sekä asuinalueiden suunnittelun merkitys on tässä oleellinen. Kaikkiin tarpeisiin ei voida vastata kuntien palvelutuotannolla; tarvitaan kevyitä rakenteita. Palvelujen järjestämisen ja tuottamisen näkökulmasta on tärkeää edistää palvelujen tuotteistamista, jotta ostopalvelujen hallinta voidaan toteuttaa kevyemmin. Samassa yhteydessä on luotava asiakkaiden tuentarpeeseen perustuvat arviointikäytännöt. Asiakkaiden toimintakyvyn ja tuentarpeen määrittelyyn on aiheellista kehittää yhtenäiset menettelyt ja tarvittaessa arviointivälineet maakunnallisena yhteistyönä, jotta voidaan säästää kehittämiseen kuluvia voimavaroja. 21
24 On pohdittava perusteellisesti, tarvitaanko kunnallisten, seutukunnallisten ja maakunnallisten palvelujen lisäksi sellaisia valtakunnallisia palveluja, joihin asiakkaat on lähetettävä, vai riittääkö, että valtakunnallisesti on järjestetty konsultointimahdollisuus erittäin ongelmallisissa tilanteissa. Tähänastisten kokemusten mukaan näyttäisi siltä, että asiakkaiden paikasta toiseen siirtämisillä ei yleensä saavuteta tavoiteltavaa lisäarvoa. Asumismuotojen käsitteistöä ja laatukriteereitä pyritään vakiinnuttamaan käyttäen pohjana Kehitysvamma-alan asumisen neuvottelukunnan suosituksia. Maakunnallisen strategisen suunnittelun keskeinen tehtävä on arvioida nykyisiä kuntien yhteistyökäytäntöjä ja vakiinnuttaa tarvittaessa yhteistyöverkostoissa syntyneitä hyviä käytäntöjä. Yhteinen näkemys on, että nykyiset toimintamallit, joissa Keski-Suomen sosiaalialan osaamiskeskus ja Keski-Suomen vammaispalvelussäätiö ovat keskeisiä toimijoita, soveltuvat hyvin alueen yhteistyön kehittämisen perustaksi. 22
25 LIITTEET Liite 1. Keski-Suomen kehitysvammaisten asumista ja siihen liittyviä palveluita kehittävän työryhmän kokoonpano: Alen, Reija, pj. Haverinen, Olli-Pekka, vpj. Heikkilä, Marja Karvala, Tapani Ladonlahti, Tarja Luukkonen, Ritva Markkanen, Outi Mustakallio, Armi Mäkinen, Marika Saarinen, Marja-Leena Salminen, Marjatta Vertanen, Heli ylilääkäri, Keski-Suomen sairaanhoitopiiri puheenjohtaja, Keski-Suomen kehitysvammaisten tukipiiri johtaja, Keski-Suomen sosiaalialan osaamiskeskus asuntotoimen päällikkö, Jyväskylän kaupunki erityispedagogiikan lehtori, Jyväskylän yliopisto Terveyskeskuslääkäri, Wiitaunioni sosiaalityön johtaja, Äänekosken kaupunki vammaispalvelujohtaja, Jämsän kaupunki hallituksen jäsen, Keski-Suomen autismiyhdistys toimitusjohtaja, Keski-Suomen vammaispalvelusäätiö palveluyksikön johtaja, Jyväskylän kaupunki palvelualueen johtaja, perusturvaliikelaitos Saarikka 23